recursal/SuperWikiNEXT-32B huggingface dataset:
Επιγραφή του φαραώ Νεφερχοτέπ Α΄ που αναφέρει τα μέλη της οικογένειάς του, όπως και τον *Βασιλικό φίλο (ακόλουθο) Νεμπάνχ* (τέρμα δεξιά στήλη).
Ο **Νεμπάνχ** ήταν αρχαίος Αιγύπτιος αξιωματούχος της Δέκατης τρίτης Δυναστείας. Είναι μία από τις πιο καλά γνωστές προσωπικότητες της περιόδου αυτής.

Βιογραφία
---------

|  |
| --- |
|  |
| **Νεμπάνχ σε ιερογλυφικά** |

Ο Νεμπάνχ ήταν ο γιος του *επιστάτη* Σομπεχοτέπ. Η μητέρα του λεγόταν Χαπιού. Ο αδελφός του Νεντουσομπέκ ήταν ο πατέρας της βασίλισσας Νουμπχαές. Ο Νεμπάνχ άρχισε την καριέρα του ως *φίλος του βασιλιά* (ακόλουθος) και μαρτυρείται σε αυτή τη θέση υπό το φαραώ Νεφερχοτέπ Α΄. Υπό το φαραώ Σομπεχοτέπ Δ΄ διορίστηκε στη θέση του *μεγάλου επιστάτη*. Με αυτή τη θέση πήγε σε αποστολές το Ουάντι Χαμαμάτ και το Ουάντι ελ Χούντι. Ο Νεμπάνχ είναι γνωστός από πολλές μαρτυρίες, μεταξύ των οποίων επιγραφές σε βράχους, αρκετές στήλες, και ένα άγαλμα που βρέθηκε στην Άβυδο. Ο ταφικός σκαραβαίος καρδιάς είναι μέχρι σήμερα ο πιο παλιός χρονολογημένος τέτοιος σκαραβαίος.

Παραπομπές
----------

1. ↑  Καρλ Ρίχαρντ Λέψιους: *Denkmäler aus Ägypten und Äthiopien* , 1849, Tafel II, Band IV, available online see p. 151 plates e and f
2. ↑  Kim Ryholt: *The Political Situation in Egypt during the Second Intermediate Period*. Kopenhagen 1997, (ISBN 8772894210), pp. 239–242,
3. ↑  Stephen Quirke: *Two Thirteenth Dynasty Heart Scarabs*, in: *Journal of the Ancient Near Eastern Sociert "Ex Oriente Lux"* 37 (2001-2002), p. 31
Το **Βατραχονήσι** ήταν νησί του ποταμού Ιλισού στην Αθήνα, κάτω από το Ζάππειο, στην περιοχή του Ολυμπιείου, εκεί που σήμερα βρίσκονται οι εγκαταστάσεις του Εθνικού Γυμνασικού Συλλόγου. Αποτελούσε μια κατάφυτη επίπεδη λωρίδα γης ανάμεσα στις δύο όχθες του ποταμού που διασχίζει σήμερα υπόγεια τη πόλη. Το Βατραχονήσι εκτεινόταν μπροστά από το Παναθηναϊκό Στάδιο, στην είσοδο του Παγκρατίου και πιο συγκεκριμένα στην οδό Αγίου Σπυρίδωνος. Στη νησίδα αυτή, υπήρχαν ιερά της αρχαιότητας και χριστιανικοί ναοί. Στα νεότερα χρόνια η περιοχή ήταν αδόμητη, μέχρι περίπου τη δεκαετία του 1870 που κατασκευάστηκε το θέατρο του "Παραδείσου", το πρώτο θέατρο στην Αθήνα, ενώ αργότερα λειτούργησαν καφωδεία. Η γειτονιά που σταδιακά στα τέλη του 19ου αιώνα δημιουργήθηκε στα αριστερά του Παναθηναϊκού σταδίου ονομάστηκε Βατραχονήσι. Το 1908 η γειτονιά μετονομάστηκε σε περιοχή Σταδίου - Ιλισσού.

Tο νησί σήμερα δεν υπάρχει καθώς ο Ιλισός έχει καλυφθεί στο μεγαλύτερο μήκος του. Τα έργα κάλυψης του ποταμού ξεκίνησαν λίγο πριν από την έναρξη του Β' Παγκοσμίου Πολέμου, κατά την διάρκεια της δικτατορίας του Ιωάννη Μεταξά, αρχικά στο βόρειο τμήμα του, και έπειτα το υπόλοιπο τμήμα στα μέσα του 20ου αιώνα από διάφορες κυβερνήσεις.

Εξωτερικοί σύνδεσμοι
--------------------

* Ηρακλής Κακαβάνης, Καθ' οδόν: Στις πρώτες εργατογειτονιές, "7 Μέρες", Εφημ. Ριζοσπάστης, [Βιβλιοκριτκή του έργου του Ευθύμη Παπαδημητρίου: «Αναφιώτικα» (από το περιοδικό «Ελεύθερα Γράμματα»], 14 Δεκεμβρίου 2008.

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βατραχονήσι**  |

1. ↑  Ιστοσ. Μηχανή του Χρόνου, "Σε ποιο σημείο η Αθήνα είχε Βατραχονήσι και τρίτοξο γεφύρι; Εκεί καθόταν η «τσουράπω» που κρατούσε τσίλιες έξω από το καφενείο, όπου σύχναζαν οι αντιβασιλικοί", 21 Ιανουαρίου 2016.
2. ↑  Αλέξανδρος Παπαγεωργίου - Βενετάς (2006). *Η Αθήνα του μεσοπολέμου μέσα από τις Μέρες του Γιώργου Σεφέρη: Μια διερευνητική ανάγνωση*. Ίκαρος. σελίδες 196–197.
3. ↑  Epochi, rizospastis.gr | Synchroni. «ΤΑ ΚΑΘΗΜΕΡΙΝΑ ΤΗΣ ΚΥΡΙΑΚΗΣ | ΡΙΖΟΣΠΑΣΤΗΣ». *www.rizospastis.gr*. Ανακτήθηκε στις 24 Μαΐου 2017.
4. ↑  Γιοχάλας, Θανάσης· Καφετζάκη, Τόνια (2012). *Αθήνα: ιχνηλατώντας την πόλη με οδηγό την ιστορία και τη λογοτεχνία*. Βιβλιοπωλείον της Εστίας. ISBN 9789600515596.
Το ***Βενέρα 4*** (*Венера-4*), σχεδιασμένο επίσης ως  **1V (V-67) s/n 310** ήταν ένα ερευνητικό όχημα του σοβιετικού προγράμματος Βενέρα για την εξερεύνηση της Αφροδίτης.

Το διαστημόπλοιο εκτοξεύτηκε στις 12 Ιουνίου του 1967 και όχι μόνο έφτασε στην επιφάνεια της Αφροδίτης, αλλά σε αντίθεση με το Βενέρα 3, που είχε τελικά συντριβεί σ' αυτήν, το Βενέρα 4 προσεδαφίστηκε ομαλά. Το αυτόματο διαστημικό εργαστήριο που τέθηκε σε λειτουργία πάνω στην επιφάνεια της Αφροδίτης, συνέλεξε πολύτιμες πληροφορίες για τον πλανήτη. Μάλιστα τα σήματα για τις πληροφορίες αυτές, έπειτα από αίτημα των Σοβιετικών, συλλέχθηκαν από το βρετανικό ραδιοτηλεσκόπιο του Τζόντρελ Μπανκ. Η ανάλυση των πληροφοριών αυτών απέδειξε ότι είναι αδύνατον η Αφροδίτη να φιλοξενεί κάποια μορφή ζωής.

Παραπομπές
----------

1. ↑  Venera 1V (V-67) Encyclopedia Astronautica
2. ↑  *Η κατάκτηση της Αφροδίτης*, Ιστορικό Λεύκωμα 1967, σελ. 142, Καθημερινή (1997)
Ο  **Βενέριος** (λατινικά: Venerius) ήταν επίσκοπος του Μιλάνου, Μεδιολάνο τότε, από το 400 (ή το 401) έως το 408. Τιμάται ως Άγιος στην Καθολική Εκκλησία και η γιορτή του είναι στις 6 Μαΐου.

Σχεδόν τίποτα δεν είναι γνωστό για τη ζωή του Βενέριου πριν από την εκλογή του ως επίσκοπου Μιλάνου. Σύμφωνα με τον ιστορικό του 5ου αιώνα, Παύλο Διάκονο, ο Βενέριος ήταν διάκονος και ήταν παρών στον θάνατο του Αμβροσίου το 397. Ο Βενέριος εξελέγη επίσκοπος μετά το θάνατο του Σιμπλικιανού τον χειμώνα μεταξύ 400 και 401. Ήταν ήδη επίσκοπος του Μιλάνου όταν έλαβε ένα αίτημα από μια επαρχιακή σύνοδο που έγινε στις 18 Ιουνίου 401 στην Καρχηδόνα να στείλει στη Βόρεια Αφρική κάποιους κληρικούς από το Μιλάνο, ένας από τους κληρικούς που στάλθηκαν ήταν ο Παύλος Διάκονος.

Ο Βενέριος είναι επίσης γνωστός από μια επιστολή που του έγραψε ο Πάπας Αναστάσιος Α΄ σχετικά με την καταδίκη των ιδεών των Ωριγενιστών. Αναφέρεται επίσης σε επιστολή του ίδιου πάπα προς τον Ιωάννη Β', επίσκοπο Ιεροσολύμων.

Το 404 ο Βενέριος, μαζί με τον Πάπα Ιννοκέντιο Α' και τον Χρωμάτιο, επίσκοπο Ακουιλείας, τάχθηκαν υπέρ του άδικα αποκλεισμένου από την Κωνσταντινούπολη Αγίου Ιωάννη του Χρυσοστόμου, γράφοντας υπέρ του στον Ονώριο, τον δυτικό αυτοκράτορα, ο οποίος έστειλε αυτή την επιστολή στον αδελφός του, Αρκάδιο, αυτοκράτορα της Ανατολής. Αυτή η μεσολάβηση, ωστόσο, δεν ωφέλησε σε τίποτα.

Ο Βενέριος πέθανε στις 4 Μαΐου 408 και ενταφιάστηκε στην εκκλησία των Αγίων Ναζαρίου και Κέλσου στο Μιλάνο.

|  |  |  |
| --- | --- | --- |
| ΠροκάτοχοςΣιμπλικιανός | **Επίσκοπος Μιλάνου** | ΔιάδοχοςΜαρόλος |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βενέριος Μεδιολάνων** |

Παραπομπές
----------

1. ↑  Roman Martyrology
2. 1 2 3  Cazzani, Eugenio (1996). *Vescovi e arcivescovi di Milano*. Milano: Massimo. σελίδες 24–25. ISBN 88-7030-891-X. (in ιταλική)
3. ↑  Ruggeri, Fausto (1991). *I Vescovi di Milano*. Milano: NED. σελ. 14. ISBN 88-7023-154-2. (in ιταλική)
**Η Έντιθ Έλεν Χάμφρεϊ** (11 Σεπτεμβρίου 1875 – 25 Φεβρουαρίου 1978) ήταν Βρετανίδα  χημικός (ανόργανη χημεία), που πραγματοποίησε πρωτοποριακή δουλειά στη συντονιστική χημεία στο Πανεπιστήμιο της Ζυρίχης υπό την επίβλεψη του Alfred Werner. Πιστεύεται ότι είναι η πρώτη Βρετανίδα που απέκτησε διδακτορικό στη χημεία.

Δείγμα κρυστάλλων που παρασκευάστηκε από την Έντιθ Χάμφρεϊ γύρω στο 1900
Με την ευκαιρία της 150ής επετείου της Royal Society of Chemistry (RSC), 8 Απριλίου 1991, ένα δείγμα από τους αυθεντικούς κρυστάλλους που είχαν συντεθεί  από την Χάμφρεϊ για το Διδακτορικό της είχαν σταλεί από την Ελβετική Επιτροπή Χημείας, σε συνδυασμό με ένα σύγχρονο CD που περιείχε το φάσμα της λύσης ενός κρυστάλλου. Αυτό το κουτί με τα κρύσταλλα παραμένει στον εκθεσιακό χώρο του RSC.

Βιογραφία
---------

### Οικογένεια και πρώτα χρόνια της ζωής της

Η Έντιθ Χάμφρεϊ ήταν η μικρότερη από τα επτά παιδιά που επέζησαν, του Τζον Τσαρλς Χάμφρεϊ (1833-1903), ενός υπαλλήλου στο London Metropolitan Board of Works, και της συζύγου του, Λουίζα (το γένος Frost, 1831-1910), μιας δασκάλας. Η ζωή του John Humphrey είχε ξεκινήσει σε κακές συνθήκες.Ο πατέρας του ήταν υποδηματοποιός και ήταν ένθερμος υποστηρικτής της εκπαίδευσης για τις κόρες του, καθώς και τους γιους του. Η Χάμφρεϊ μεγάλωσε σε μια μεσοαστική οικογένεια στο Kentish Town του Λονδίνου. Οι δύο μεγαλύτερες αδερφές της έγιναν δασκάλες, και τα αδέρφια της, ο  Herbert Alfred Humphrey (1868-1951), εφευρέτης της  αντλίας Χάμφρεϊ, και ο William Humphrey (1863-1898), επικεφαλής του Fourah Bay College στο Freetown της Σιέρα Λεόνε, εκπαιδεύτηκαν σε πανεπιστημιακό επίπεδο. 

Η Χάμφρεϊ φοίτησε στο Camden School for Girls και, στη συνέχεια, από το 1891, στο North London Collegiate School, σε ένα από τα πρώτα σχολεία θηλέων στο Ηνωμένο Βασίλειο που πρόσθεσε τη φυσική στο πρόγραμμα σπουδών του.
Από το 1893 έως το 1897 σπούδασε χημεία (και φυσική) στο Bedford College του Λονδίνου, με υποτροφία 60 λίρες ετησίως. Με την ολοκλήρωση του πτυχίου της, έκανε αίτηση για Διδακτορικό στο Πανεπιστήμιο της Ζυρίχης.

Παραπομπές
----------

1. 1 2  (Αγγλικά) *SNAC*. w65q64b1. Ανακτήθηκε στις 9  Οκτωβρίου 2017.
2. ↑  Rayner-Canham, Marelene; Rayner-Canham, Geoff (23 February 2009). «Fight for Rights». *Chemistry World* **6** (3): 56–59. .
3. ↑   *Congratulatory address and book of isolation of coordination compound by Edith Humphrey from the Swiss Committee of Chemistry to the Royal Society of Chemistry on its sesquicentenary*, Royal Society of Chemistry, London, 1991, AR0497 / AR0497a
4. ↑  Brandon, Ruth (11 September 1975). «Going to Meet Mendeleev». *New Scientist* **67** (966). .
5. ↑  Rayner-Canham, Marelene; Rayner-Canham, Geoff (2003). «Pounding on the Doors: The Fight for Acceptance of British Women Chemists». *Bulletin for the History of Chemistry* **28** (2). .

Δείτε επίσης
------------

Rayner-Canham, Maralene; Rayner-Canham, Geoff (3 December 2008). Chemistry Was Their Life: Pioneering British Women Chemists, 1880–1949. Imperial College Press. ISBN 978-1860949869. 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 198422144
* GND: 117062855

 |

 |
Ο **Νεοπτόλεμος ο Παριανός** ήταν ποιητής, γραμματικός και γλωσσογράφος του 3ου π.Χ. αιώνα από το Πάριον της Μυσίας. 

Έγραψε τα επικά ποιήματα *Διονυσιάς* και *Τριχθονία* (ή *Ἐριχθονιάς*), καθώς και τα φιλολογικού ή λεξικογραφικού περιεχομένου έργα: *Περὶ ἐπιγραμμάτων*, *Περὶ ἀστεϊσμῶν*, *Περὶ ποιήσεως, Περὶ γλωσσῶν Ὁμήρου* (το οποίο εκτιμάτο ως άριστο βοήθημα στη μελέτη των ομηρικών επών) και *Φρύγιαι φωναί* (το οποίο μάλλον κατέγραφε και εξηγούσε τις φρυγικής προέλευσης λέξεις της Ελληνικής).

Ο Στράβων θεωρούσε τον Νεοπτόλεμο τον Παριανό "αξιομνημόνευτο γλωσσογράφο", ενώ ο σχολιαστής Πορφυρίων πίστευε ότι οι περί ποιήσεως απόψεις του Νεοπτόλεμου επηρέασαν σημαντικά τον Ρωμαίο ποιητή Οράτιο.

Από τα έργα του Νεοπτόλεμου διασώθηκαν ελάχιστα αποσπάσματα που περιελήφθησαν στις συλλογές *Analecta Alexandrina* και *Collectanea Alexandrina*.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 22528186. Ανακτήθηκε στις 25  Μαΐου 2018.
2. ↑  Αθήναιος, *Δειπνοσοφισταί*, 3.23.
3. ↑  Αθήναιος, *Δειπνοσοφισταί*, 10.81.
4. ↑  Στοβαίος, *Ἀνθολόγιον*, 4.52.24.
5. ↑  C. O. Brink, *Horace on Poetry: Prolegomena to the Literary Epistles*, "Neoptolemus of Parium", σελ. 43-48, Cambridge University Press, 2011.
6. ↑  W. Smith, *Dictionary of Greek and Roman Biography and Mythology*, "Neoptolemus", τόμ. 2, σελ. 1156.   

Ο W. Smith όμως αποκαλεί (εκ παραδρομής ;) τον Νεοπτόλεμο *Neoptolemus of Paros [Πάριο]*, αντί *of Parium [Παριανό]*.
7. ↑  Στράβων, Γεωγραφικά, 13.19
8. ↑  A. Meineke, *Analecta alexandrina, 1843.* 
• J. V. Powell, *Collectanea Alexandina, Oxford, 1925.*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 22528186
* GND: 102400245

 |

 |
Ο **Έντιν Μπάβτσιτς**, είναι Βόσνιος καλαθοσφαιριστής, ο οποίος αγωνίζεται στην θέση του πάουερ φόργουορντ.

Καριέρα
-------

Ο Μπάβτσιτς ξεκίνησε να αγωνίζεται με την ομάδα της Μπόσνα Σαράγεβο το 2003 και στο τέλος της πρώτης του χρονιάς δόθηκε ως δανεικός στην Ιλίτζα. Το καλοκαίρι του 2004 επέστρεψε στην Μπόσνα, στην οποία παρέμεινε μέχρι το 2008, κατακτώντας τρία πρωταθλήματα Βοσνίας.

Τον Ιούνιο του 2006, επιλέχθηκε από τους Τορόντο Ράπτορς στο # 56 του ντραφτ του ΝΒΑ και πωλήθηκε στους Φιλαδέλφεια 76ers. To 2012, αποτέλεσε μέρος μίας τριπλής ανταλλαγής παικτών με τους Νιου Ορλίνς Πέλικανς, ενώ δύο χρόνια αργότερα τα δικαιώματα του δόθηκαν στους Μπρούκλιν Νετς και στην συνέχεια στους Κλίβελαντ Καβαλίερς.

Την σεζόν 2008-09, ξεκίνησε με την τουρκική Κεπέζ Μπελεντίγεσπορ και ολοκλήρωσε την χρονιά με τους 99ers της Κολωνίας. Τον Ιούνιο του 2009, υπέγραψε στην Ολύμπια Λουμπλιάνας, όπου είχε μέσους όρους 11,4 πόντων για το σλοβενικό πρωτάθλημα, 5,7 πόντων για την Αδριατική Λίγκα και 5,2 πόντων για την Ευρωλίγκα. Την χρονιά έκλεισε στην Ενέλ Μπρίντιζι.

Την επόμενη σεζόν, ξεκίνησε με την ουκρανική Κιμίκ Γιούζνι, για να συνεχίσει στον Άρη Θεσσαλονίκης, όπου έπαιξε σε έξι αγώνες με 12,7 πόντους μέσο όρο για την κανονική περίοδο και 8,2 πόντους στα πλέι-οφ. Τον Αύγουστο του 2011, υπέγραψε στην Βανόλι Κρεμόνα και τον Δεκέμβριο συνέχισε στον ΚΑΟΔ μέχρι το τέλος της χρονιάς.

Την επόμενη χρονιά, έπαιξε σε επτά αγώνες με την γαλλική Λιμόζ, πριν επιστρέψει στον ΚΑΟΔ μέχρι το καλοκαίρι του 2014.

Το 2014-15 αγωνίστηκε με την φανέλα της Σίγκαλ Πρίστινα από το Κόσοβο και το καλοκαίρι του 2015 υπέγραψε στην ουγγρική Σόπρον. Έναν χρόνο αργότερα, επέστρεψε στην Ελλάδα φορώντας την φανέλα του Απόλλωνα Πατρών.

Παραπομπές
----------

1. ↑  Hornets join 76ers-Warriors swap
2. ↑  PELICANS ACQUIRE TYSHAWN TAYLOR
3. ↑  Cavs' Jarrett Jack headed to Nets
4. ↑  «Olimpija Lubiana inks two players». Αρχειοθετήθηκε από το πρωτότυπο στις 24 Οκτωβρίου 2015. Ανακτήθηκε στις 19 Οκτωβρίου 2015.
5. ↑  «Aris officially announces Edin Bavcic». Αρχειοθετήθηκε από το πρωτότυπο στις 15 Δεκεμβρίου 2015. Ανακτήθηκε στις 19 Οκτωβρίου 2015.
6. ↑  «Edin Bavcic inks with KAOD Drama». Αρχειοθετήθηκε από το πρωτότυπο στις 28 Οκτωβρίου 2017. Ανακτήθηκε στις 19 Οκτωβρίου 2015.
7. 1 2  «Limoges agreed to terms with Edin Bavcic». Αρχειοθετήθηκε από το πρωτότυπο στις 31 Οκτωβρίου 2017. Ανακτήθηκε στις 19 Οκτωβρίου 2015.
8. ↑  «Edin Bavcic inks with KAOD». Αρχειοθετήθηκε από το πρωτότυπο στις 28 Οκτωβρίου 2017. Ανακτήθηκε στις 19 Οκτωβρίου 2015.
9. ↑  «Edin Bavcic signs with Sopron». Αρχειοθετήθηκε από το πρωτότυπο στις 22 Ιουνίου 2017. Ανακτήθηκε στις 19 Οκτωβρίου 2015.
10. ↑  Συμφώνησε με Απόλλωνα Πατρών ο Μπάβτσιτς - Grandsport.gr[*νεκρός σύνδεσμος*]

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Edin Bavcic - DraftExpress
* Edin Bavcic - Eurobasket
* Edin Bavcic NBA Stats | Basketball-Reference.com
O **δήμος του Άμστερνταμ** (ολλανδικά: *Gemeente Amsterdam*), από την 1η Μαΐου 2010, διαιρείται σε 7 αστικά διαμερίσματα (stadsdelen), που πήραν τις ονομασίες τους από τη γεωγραφική τους θέση: Κέντρο (Centrum), Βόρειο (Noord), Νοτιοανατολικό (Zuidoost), Δυτικό (West), Νέο-Δυτικό (Nieuw West), Νότιο (Zuid) και Ανατολικό (Oost). Πριν το 2010, υπήρχαν 14 διαμερίσματα, από τα οποία τρία παρέμειναν ως είχαν, ενώ τα υπόλοιπα συγχωνεύτηκαν σε τέσσερα νέα. Υπάρχει ακόμη ένα διαμέρισμα, η *Δυτική Πύλη* (Westpoort), που δεν διαθέτει δικό του σχήμα, αλλά διοικείται απ’ευθείας από την ολλανδική κυβέρνηση.

Είναι οργανωμένα ως ξεχωριστοί μικροσκοπικοί δήμοι και διατηρούν σε σημαντικό βαθμό την αυτονομία τους. Η οργάνωση και η διοίκησή τους είναι εντελώς πρωτοποριακή και, η ονοματολογία που χρησιμοποιείται δεν είναι παρόμοια με εκείνη των άλλων ευρωπαϊκών πόλεων. Υπάρχει, βέβαια, κάποια αντιστοιχία, αλλά οι δικαιοδοσίες τους έχουν να κάνουν με το κεντρικό μοντέλο διοίκησης, που είναι αρκετές φορές περίπλοκο και καθαρά «ολλανδικό».

Η δημιουργία τους οφείλεται στην ανάγκη εξυπηρέτησης των μεγάλων απαιτήσεων που έχει μία μεγάλη πόλη. Με την διαίρεση αυτή, κάθε διαμέρισμα αναλαμβάνει να διεκπεραιώσει τις δικές του υποχρεώσεις. Το διοικητικό σχήμα τους είναι απαράλλαχτο (εξαίρεση αποτελεί η κεντρική εκλογή του «δημάρχου»), με εκείνο των υπολοίπων ολλανδικών δήμων: υπάρχει το *Συμβούλιο* (Stadsdeelraad) και η *Ημερήσια Διαχείριση* (Dagelijks Bestuur) με τους *νομοθέτες* (Wethouders) και έναν *Επικεφαλής της Έδρας* («δήμαρχο», DB Voorzitter of "Burgemeester"), διορισμένο από το Συμβούλιο του Κράτους (De Raad). Ασκούν τόσο νομοθετική όσο και εκτελεστική εξουσία στην επικράτειά τους. Η δικαιοδοσία τους επεκτείνεται σε όλους εκείνους τους τομείς που, το ολλανδικό κράτος θεωρεί, ότι δεν είναι ανάγκη να παρέμβει σε κεντρικό επίπεδο. Η δημιουργία κατοικιών, η διαχείριση των ανοιχτών χώρων (πάρκα, χώροι αναψυχής, πάρκινγκ κ.ο.κ), τα πολιτιστικά θέματα, ο αθλητισμός, διάφορες εκδηλώσεις, η διευθέτηση θεμάτων των πολιτών, είναι μερικοί από τους τομείς που υπάγονται στις υποχρεώσεις τους. Αντίθετα, η κεντρική διοίκηση αναλαμβάνει τομείς όπως είναι η δημόσια τάξη και τα επονομαζόμενα Καθήκοντα Α (Α-Taken).

Πάντως, το συγκεκριμένο μοντέλο διοίκησης βρίσκεται σε συνεχή δυναμική κατάσταση, αλλάζει δηλαδή κατά καιρούς, σε μια προσπάθεια να βελτιώνονται οι παρεχόμενες υπηρεσίες. Ήδη στο Ρότερνταμ, που εφαρμόζει το ίδιο μοντέλο με το Άμστερνταμ, έχουν προταθεί σημαντικές αλλαγές για το μέλλον.

Εικόνες
-------

* Τα όρια του δήμουΤα όρια του δήμου
* Τα 7(+1) αστικά διαμερίσματα (stadsdelen)Τα 7(+1) αστικά διαμερίσματα (stadsdelen)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άμστερνταμ (δήμος)** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 158824135
* ISNI: 0000 0004 0624 2983
* SUDOC: 026359049

 |

 |
Συντεταγμένες: 49°3′17″N 122°19′41″W﻿ / ﻿49.05472°N 122.32806°W﻿ / 49.05472; -122.32806

Το **Άμποτσφορντ** (αγγλικά: *Abbotsford*) είναι καναδική πόλη η οποία βρίσκεται στη Βρετανική Κολομβία, δίπλα στα σύνορα Καναδά-Ηνωμένων Πολιτειών, στο Ευρύτερο Βανκούβερ και τον Ποταμό Φρέιζερ. Με εκτιμώμενο πληθυσμό 141.397 κατοίκων αποτελεί τον μεγαλύτερο δήμο στην επαρχία έξω από το Μετρό Βανκούβερ. Το Άμποτσφορντ-Μίσσιον έχει το τρίτο υψηλότερο ποσοστό εμφανών μειονοτήτων μεταξύ των μητροπολιτικών περιοχών απογραφής στον Καναδά, μετά την περιοχή του Ευρύτερου Τορόντο και την μητροπολιτική περιοχή απογραφής του Ευρύτερου Βανκούβερ. Είναι η τοποθεσία της Tradex, του Πανεπιστημίου Φρέιζερ Βάλεϊ και του Διεθνούς Αεροδρομίου του Άμποτσφορντ.

Από την απογραφή του 2016, αποτελεί τον μεγαλύτερο δήμο της Περιφερειακής Περιοχής Φρέιζερ Βάλεϊ και τον πέμπτο μεγαλύτερο δήμο της Βρετανικής Κολομβίας. Η μητροπολιτική περιοχή του Άμποτσφορντ-Μίσσιον με 180.518 κατοίκους από την απογραφή του 2016 αποτελεί την 23η μεγαλύτερη μητροπολιτική περιοχή απογραφής στον Καναδά. Επίσης, αναγνωρίστηκε από τη Statistics Canada ως η πιο γενναιόδωρη πόλη του Καναδά όσον αφορά τις φιλανθρωπικές δωρεές για εννέα συνεχόμενα χρόνια.

Η κοινότητα των 375,55 τετραγωνικών χιλιομέτρων είναι η μεγαλύτερη πόλη σε έκταση στη Βρετανική Κολομβία. Το νότιο όριο του δήμου αποτελεί τα σύνορα Καναδά-Ηνωμένων Πολιτειών. Στον Καναδά, συνορεύει με την Κοινότητα του Λάνγκλεϊ στα δυτικά, την Περιοχή του Μίσσιον στα βόρεια και την Πόλη του Τσίλιγουακ στα ανατολικά. Το Άμποτσφορντ συνορεύει με την πόλη Σούμας της Ουάσινγκτον στα νότια. Μεγάλο μέρος του Άμποτσφορντ έχει θέα στο Όρος Μπέικερ της Ουάσινγκτον στα νοτιοανατολικά και τα Παράκτια Όρη (Coast Mountains) στα βόρεια.

Παραπομπές
----------

1. ↑  *Canada 2016 Census*.
2. ↑  Canada, Government of Canada, Statistics. «Population and Dwelling Count Highlight Tables, 2016 Census». *www12.statcan.gc.ca*.
3. 1 2  «Population and dwelling counts, for Canada, census metropolitan areas, census agglomerations and census subdivisions (municipalities), 2006 and 2001 censuses – 100% data». 2.statcan.ca. 6 Ιανουαρίου 2010. Ανακτήθηκε στις 10 Μαρτίου 2011.
4. ↑  «B.C. is nation's most ethnically diverse province: StatsCan». *CBC News*. April 2, 2008. .
5. ↑  «2011: The year in review in Abbotsford». *Abbotsford News*. Αρχειοθετήθηκε από το πρωτότυπο στις Απριλίου 19, 2012. Ανακτήθηκε στις Δεκεμβρίου 30, 2011.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154689660
* LCCN: n88619349
* GND: 5012796-2
* NKC: ge538762

 |

 |
Η Νιτζεβέτ ήταν πρόσωπο της Παλαιάς Διαθήκης, σύζυγος του Ιεσσαί και μητέρα του Δαβίδ, όπως αναφέρεται όχι στην Βίβλο, αλλά στο Ταλμούδ.

Στην Αγία Γραφή
---------------

Η Νιτζεβέτ δεν κατονομάζεται στην Αγία Γραφή, όμως αναφέρεται αρκετές φορές με τον σύζυγό της. Όταν ο Δαβίδ ανυσηχούσε για τους γονείς του Νιτζεβέτ και Ιεσσαί, ζήτησε από τον βασιλιά Σαούλ να γυρίσει πίσω σ' αυτούς, αλλά να μείνει αυτός και η οικογένειά του υπό την προστασία του βασιλιά. Έμειναν εκεί έως ότου οι τύχες του Δαβίδ άλλαξαν προς το καλύτερο.

Παραπομπές
----------

1. ↑   Πρώτος & Δεύτερος Σαμουήλ από τον James E. Smith

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Nitzevet  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νίκος Νεντίδης** (γεννήθηκε στις 7 Ιουνίου του 1966 στα Κουφάλια Θεσσαλονίκης) είναι Έλληνας παλαίμαχος διεθνής με την εθνική Ελπίδων ποδοσφαιριστής που αγωνιζόταν σε θέσεις της άμυνας και της μεσαίας γραμμής.

Καριέρα ποδοσφαιριστή
---------------------

### Σε συλλογικό επίπεδο

Ξεκίνησε το ποδόσφαιρο το 1982 από τον ΠΑΟ Κουφαλίων. Επόμενος σταθμός στην καριέρα του ήταν ο Απόλλων Καλαμαριάς, στον οποίο αγωνίστηκε μέχρι τον Δεκέμβριο του 1987 όταν και μεταγράφηκε στον Ολυμπιακό. Στους Πειραιώτες παρέμεινε μέχρι το 1993 αγωνιζόμενος κυρίως ως αλλαγή και πανηγυρίζοντας την κατάκτηση δύο Κυπέλλων και ενός Σούπερ Καπ. Μετά τον Ολυμπιακό, αν και βρέθηκε κοντά στον Πανιώνιο αγωνίστηκε για έναν χρόνο στον Ηρακλή όπου όμως η παρουσία του κυμάνθηκε σε μέτρια επίπεδα. Στη συνέχεια αγωνίστηκε στον Αγροτικό Αστέρα (μισή χρονιά), στον Απόλλωνα Καλαμαριάς και στον Ναυπακτιακό Αστέρα προτού κλείσει την καριέρα του μετά το δεύτερό του πέρασμα από τον Αγροτικό Αστέρα το καλοκαίρι του 1998.

### Στις εθνικές ομάδες

Ο Νεντίδης υπήρξε διεθνής με την εθνική Ελπίδων. Ήταν μέλος της ομάδας που έφτασε μέχρι τον τελικό του Ευρωπαϊκού Πρωταθλήματος Ελπίδων το 1988.

Καριέρα προπονητή
-----------------

Ως προπονητής εργάστηκε αρχικά στα τμήματα υποδομής διαφόρων ομάδων. Αρχικά του ΠΑΟ Κουφαλίων, του ΑΜΣ Πανοράματος καθώς και στην ομάδα παίδων του Ολυμπιακού (2002-2004). Αργότερα πέρασε από τους πάγκους του ΠΑΟ Κουφαλίων και του Καμπανιακού ενώ από το 2007 ως το 2009 εργάστηκε στο τμήμα σκάουτινγκ του Ολυμπιακού. Την περίοδο 2009-10, διατέλεσε για ένα διάστημα συνεργάτης του Όλεγκ Προτάσοφ στον Ηρακλή ενώ από τον Δεκέμβριο του 2010 είναι βοηθός προπονητή στην ομάδα της Κέρκυρας. Το 2011 διατέλεσε προπονητής της ομάδας Α.Ο. Χανίων.

Παραπομπές
----------

1. ↑  Η χαμένη γενιά του '88 και η κερδισμένη του '98, www.kathimerini.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά 1985/86
* Στατιστικά 1986/87
* Στατιστικά 1987/88
* Στατιστικά 1988/89
* Στατιστικά 1989/90
* Στατιστικά 1990/91
* Στατιστικά 1991/92
* Στατιστικά 1992/93
* *εφ. ΤΟ ΒΗΜΑ*
* Στο Καυτανζόγλειο ο Νεντίδης[*νεκρός σύνδεσμος*]
* Συνεργάτης του Προτάσοφ ο Νεντίδης
* Ο Νεντίδης «δεξί» χέρι του Μπάντοβιτς.
Για τον τραγουδιστή, δείτε: Νίκος Οικονομόπουλος (τραγουδιστής).  

Ο **Νίκος Οικονομόπουλος** (1953) είναι Έλληνας φωτογράφος.

Βιογραφικό
----------

Γεννήθηκε στην Καλαμάτα το 1953. Σπούδασε νομικά στην Πάρμα της Ιταλίας και εργάστηκε ως δημοσιογράφος σε διάφορα περιοδικά για πολλά χρόνια. Με την φωτογραφία ξεκίνησε να ασχολείται ερασιτεχνικά από το 1979 έως το 1988. Τη χρονιά εκείνη παραιτήθηκε από την εφημερίδα όπου εργαζόταν για να μπορέσει να αφιερώσει όλο του το χρόνο στη φωτογραφία. Ταξιδεύει και φωτογραφίζει στην Ελλάδα και στην Τουρκία. Το 1990 ψηφίζεται δόκιμο μέλος του Μάγκνουμ (Magnum) και οι φωτογραφίες του δημοσιεύονται σε εφημερίδες και περιοδικά σε ολόκληρο τον κόσμο. Την ίδια χρονιά αρχίζει να φωτογραφίζει στις υπόλοιπες Βαλκανικές χώρες. To 1992 βραβεύεται με το «Mother Jones Award» (Σαν Φρανσίσκο). Το 1994 ψηφίζεται μόνιμο μέλος του Μάγκνουμ (Magnum) και ολοκληρώνει τη δουλειά του στα Βαλκάνια.

Οι φωτογραφίες του Νίκου Οικονομόπουλου έχουν δημοσιευτεί σε ξενόγλωσσες εφημερίδες και περιοδικά, μεταξύ των οποίων The New York Times, The Independent, Die Zeit, El Pais, Liberation, Le Monde, De Morgen, The Guardian, The Observer, αλλά και σε Ελληνικά όπως στην Ελληνική έκδοση του «Marie Claire», το «Δίφωνο», το «Μετρό», και το «Experiment». Φωτογραφίες του έχουν επίσης εκτεθεί στις Η.Π.Α. στο Μεξικό, στη Γαλλία, στην Ιαπωνία, στη Σουηδία, στη Δανία, στην Ιταλία, στο Βέλγιο, στην Ισπανία, στην Ελλάδα κ.λπ. Το 2017 συμμετείχε στο φωτογραφικό πρότζεκτ του Νικόλα Ιορδάνου "The Alien Trail" στα πλαίσια του φεστιβάλ ECoC Pafos 2017 στην Πάφο της Κύπρου, αποθανατίζοντας στιγμιότυπα από τις ζωές μεταναστών και προσφύγων στην χώρα.

Φωτογραφικά Λευκώματα
---------------------

* Οικονομόπουλος Νίκος, Βαλκάνια, Αθήνα: Libro, 1995
* Οικονομόπουλος Νίκος, Λιγνιτόρυχοι, Αθήνα: Ινδικτος, 1998
* Οικονομόπουλος Νίκος, Από μηχανής χορός, Αθήνα: Δίφωνο, 2000
* Οικονομόπουλος Νίκος, Για τα παιδιά, Αθήνα: Μεταίχμιο, 2001
* Οικονομόπουλος Νίκος, Οικονομόπουλος Φωτογράφος, Αθήνα: Μεταίχμιο, 2002

Παραπομπές
----------

1. ↑  XX4817295. Ανακτήθηκε στις 9  Οκτωβρίου 2017.
2. ↑  *Photographers’ Identities Catalog*. 314514. Ανακτήθηκε στις 9  Οκτωβρίου 2017.
3. ↑  (Ισπανικά) *datos.bne.es*. XX4817295.
4. ↑  *The Fine Art Archive*. cs.isabart.org/person/108826. Ανακτήθηκε στις 1  Απριλίου 2021.
5. ↑  «ΝΙΚΟΣ ΟΙΚΟΝΟΜΟΠΟΥΛΟΣ: «Οι φωτογραφίες λένε ψέματα»».. 16 Μαρτίου 2016. Αρχειοθετήθηκε από το πρωτότυπο στις 2021-06-02.. Ανακτήθηκε στις 30 Μαΐου 2021.
6. ↑  «Νίκος Οικονομόπουλος».. 24 Νοεμβρίου 2008.. Ανακτήθηκε στις 30 Μαΐου 2021.
7. ↑  «Εικοσιπέντε ματιές στην Τουρκία».. 12 Σεπτεμβρίου 2012.. Ανακτήθηκε στις 30 Μαΐου 2021.
8. ↑  «100 στιγμές με τον φακό του Νίκου Οικονομόπουλου».. 24 Νοεμβρίου 2008.. Ανακτήθηκε στις 30 Μαΐου 2021.
9. ↑  «THE ALIEN TRAIL». *thealientrail.com*. Αρχειοθετήθηκε από το πρωτότυπο στις 2021-06-02.. Ανακτήθηκε στις 30 Μαΐου 2021.

Εξωτερικοί σύνδεσμοι
--------------------

* PhotoGR.gr: Νίκος Οικονομόπουλος
* Νίκος Οικονομόπουλος (Αρχείο ντοκιμαντέρ της ΕΡΤ)

|  |  |
| --- | --- |
| εικονίδιο Φωτογραφία | Πύλη Φωτογραφία |
Το **Έλος της Αιγός** (λατιν. *Palus Caprae* ή απλώς *Capreae*) ήταν ελώδης τοποθεσία κοντά στην αρχαία Ρώμη, δίπλα στο Άρεως Πεδίον ή μέρος αυτού, στα δυτικά του Βωμού του Άρεως που υποτίθεται ότι είχε ιδρύσει ο βασιλιάς Νουμάς Πομπίλιος. Στη μικρή τοπογραφική κοιλότητα όπου υπήρχει το έλος, ανεγερθηκε αργότερα το Πάνθεον. Το έλος τροφοδοτούσε ένα ρυάκι που ονομαζόταν Πετρωνία Άμνις, αλλά πριν το τέλος του 1ου αιώνα π.Χ. είχε εξαφανισθεί ή αποστραγγισθεί.

Σύμφωνα με την παράδοση για την οποία είναι κυρίως γνωστό, στο Έλος της Αιγός εξαφανίσθηκε με μυστηριώδη τρόπο ο ιδρυτής και πρώτος βασιλιάς της Ρώμης, ο Ρωμύλος, ενώ συνεδρίαζε μαζί με τους συμβούλους του (τους πρώτους συγκλητικούς) στη διάρκεια μίας ξαφνικής και βίαιης καταιγίδας και πλημμύρας, σε συνδυασμό με έκλειψη ηλίου, στις 5-7 Ιουλίου του 717 ή του 716 π.Χ.. Κατά μία εκδοχή τον σκότωσαν οι ίδιοι οι σύμβουλοί του, κατόπιν τον κομμάτιασαν και μοιράσθηκαν από ένα κομμάτι του ο καθένας, το οποίο και εξαφάνισαν. Οι Ρωμαίοι ξεσηκώθηκαν εναντίον τους. Προκειμένου να τους καθησυχάσουν, οι σύμβουλοι έπεισαν τον Ιούλιο Πρόκουλο, στενό φίλο του Ρωμύλου, να τους βεβαιώσει ότι αναλήφθηκε-ανυψώθηκε στον ουρανό από τον θεό Άρη (Μαρς), και ότι για τον λόγο αυτόν θα έπρεπε στο εξής να τον λατρεύουν ως θεό, υπό την επωνυμία Κουιρίνος. Το περιστατικό εορταζόταν κάθε έτος στην ομώνυμη θερινή εορτή Καπροτίνια (7 Ιουλίου).

Παραπομπές
----------

1. ↑  Οβιδιου *Fasti*, 2.491
2. ↑  Nicholas Purcell: «Rome and the Management of Water: Environment, Culture, and Power», στο *Human Landscapes in Classical Antiquity: Environment and Culture*, Routledge, 1996, σελ. 184
3. ↑  Mark Bradley (26 Ιουλίου 2012). *Rome, Pollution and Propriety: Dirt, Disease and Hygiene in the Eternal City from Antiquity to Modernity*. Cambridge University Press. σελίδες 88–. ISBN 978-1-107-01443-5.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 577
Συντεταγμένες: 37°23′23″N 23°14′20″E﻿ / ﻿37.3897767°N 23.2389408°E﻿ / 37.3897767; 23.2389408

Νεκρόπολη της αρχαίας Ερμιόνης is located in GreeceΝεκρόπολη της αρχαίας ΕρμιόνηςΘέση της Νεκρόπολης της αρχαίας Ερμιόνης στον χάρτη της Ελλάδας
Η **Νεκρόπολη της αρχαίας Ερμιόνης** είναι αρχαίο νεκροταφείο που χρονολογείται από τον 10ο αι. π.Χ.

Ανακάλυψη
---------

Η Νεκρόπολη της αρχαίας Ερμιόνης αποκαλύφθηκε κατά τις εκσκαφές θεμελίωσης του Γυμνασίου και Λυκείου Ερμιόνης το 1992.

Στην τοποθεσία, δυτικά της κωμοπόλεως, βρέθηκαν περίβολοι συστηματικής ταφής.

Χρονολόγηση
-----------

Οι περίβολοι ανήκουν στην Κλασική και την Ελληνιστική Εποχή και χωρίζονται από ταφική οδό.

Χαρακτηριστικά
--------------

Οι τάφοι ήταν οικογενειακοί, 19 συνολικά, και ήταν τοποθετημένοι κατά συστάδες.

Επίσης, είναι πολύ σημαντικό ότι βρέθηκε τάφος κάτω από άλλον τάφο ενός ταφικού περιβόλου της Κλασικήςεποχής, που χρονολογήθηκε στην Υπομυκηναϊκή εποχή (10ος αι. π. Χ.). Μέσα στον τάφο υπήρχε λήκυθος και τριφυλλόσχημος οινοχόη. [ [ Η ΤΩΝ ΕΡΜΙΟΝΕΩΝ ΠΟΛΙΣ, Βασίλειος Γκάτσος ] ]

Άλλες σημαντικές ανακαλύψεις
----------------------------

1) Ασύλητος τάφος. Ανασκάφθηκε στις 25 Μαρτίου 1993. Βρέθηκαν μπρούτζινο κράνος κοριθιακού τύπου και κτερίσματα. Τα κτερίσματα ήταν ένα κάτοπτρο, τέσσερα μπρούτζινα αγγεία, τρεις περόνες και δώδεκα ακέραιες μελανόμορφες λήκυθοι αττικήςπροελεύσεως.

2) Τάφος του πρώτου μισού του 5ου αι. π.Χ. Ανήκε μάλλον σε Ερμιονέα που πήρε μέρος στη ναυμαχία της Σαλαμίνας (27 Σεπτεμβρίου 480 π.Χ).

Επάνω από τον τάφο βρέθηκαν αγγεία πουχρησιμοποιήθηκαν για σπονδές. Οι παραστάσεις που απεικόνιζαν ήταν του Ηρακλή με δικέφαλο Κέρβερο, της Αθηνάς με τον Ερμή και του Σίσυφου. Ο νεκρός ανήκε στην ανώτερη τάξη.

Τα ευρήματα στο Αρχαιολογικό Μουσείο Ναυπλίου
---------------------------------------------

Τα ευρήματα των ανασκαφών που έγιναν σε ένα τμήμα του αρχαίου νεκροταφείου, είναι πολύ σημαντικά. Βρίσκονται στο αρχαιολογικό Μουσείο του Ναυπλίου και ορισμένα εξ αυτών εκτίθενται.

Εκθέματα
--------

Τάφος πολεμιστή, χάλκινο κράνος κορινθιακού τύπου (525-500 π.Χ), χάλκινες ομφαλωτές φιάλες (525- 500 π.Χ), γυάλινα μυροδοχεία 1ος αι. μ.Χ.
Η **Νατάλια Μπάμπερ-Λασκόφσκα** (πολωνικά: Natalia Bamber-Laskowska) (24 Φεβρουαρίου 1982, Σουλέχουφ) είναι Πολωνή πρώην αθλήτρια της πετοσφαίρισης. Υπήρξε διεθνής με την Εθνική Πολωνίας.

Εκπροσώπησε την Πολωνία δύο φορές στο Παγκόσμιο Πρωτάθλημα - το 2002 και το 2006. Κλήθηκε στην ομάδα για το Ευρωπαϊκό Πρωτάθλημα του 2005, αλλά δεν έπαιξε σε αυτά λόγω τραυματισμού. Με την ομάδα του προπονητή Γέζι Μάτιακ κέρδισε το χάλκινο μετάλλιο στο Ευρωπαϊκό Πρωτάθλημα του 2009.

Με εντολή του Προέδρου της Δημοκρατίας της Πολωνίας της 22ας Νοεμβρίου 2005, της απονεμήθηκε ο Αργυρός Σταυρός της Αξίας.

Προσωπική ζωή
-------------

Στις 19 Ιουνίου 2011, παντρεύτηκε τον Γιάτσεκ Λασκόφσκι, αθλητικό σχολιαστή. Μετά τη σεζόν 2011/2012 διέκοψε την καριέρα της για προσωπικούς λόγους και το 2014 έφερε στον κόσμο ένα παιδί.

Μετά τη σεζόν 2015/2016, τερμάτισε την αθλητική της καριέρα και ανέλαβε τη συμβουλευτική εικόνας. Εργάζεται ως προσωπική στυλίστρια, σύμβουλος εικόνας, personal shopper και colorist.

Ατομικά βραβεία
---------------

* 2005 - Αργυρός Σταυρός της Αξίας - 22 Νοεμβρίου
* 2009 – Καλύτερη Παίκτρια του Κυπέλλου Πολωνίας
* 2011 – Καλύτερη Επιθετικός του Κυπέλλου Πολωνίας

Παραπομπές
----------

1. ↑  Ανακτήθηκε στις 8  Μαρτίου 2021.
2. ↑   *Brązowy medal ME polskich siatkarek - Ministerstwo Sportu i Turystyki*,  [*νεκρός σύνδεσμος*]
3. ↑  «Natalia Bamber-Laskowska ma pomysł na „życie po sporcie". Była mistrzyni Europy zajmuje się doradztwem wizerunkowym». *sportowefakty.wp.pl* (στα Πολωνικά).

Εξωτερικοί σύνδεσμοι
--------------------

* Προφίλ στον ιστότοπο της TAURON Liga (πολωνικά)
* «Sylwetka siatkarki w portalu Reprezentacja.net» (PDF). *reprezentacja.net*. Αρχειοθετήθηκε από το πρωτότυπο (PDF) στις 17 Μαΐου 2008. Ανακτήθηκε στις 27 Μαΐου 2023.  (πολωνικά)
Διάγραμμα ροής while επανάληψης.
Ο **βρόχος While** επιτυγχάνει την συνεχή εκτέλεση μιας ομάδας εντολών ή μιας και μόνο εντολής ενόσω μια δοθείσα λογική συνθήκη είναι αληθής.
Πιο συγκεκριμένα ο βρόχος While ελέγχει την λογική συνθήκη πριν εκτελέσει κάποια από τις εντολές που εμπεριέχει και αν η συνθήκη αυτή είναι αληθής συνεχίζει με την εκτέλεση των εντολών. Έπειτα ελέγχει ξανά την συνθήκη και τερματίζει μόνο στην περίπτωση που αυτή είναι ψευδής.

Διάγραμμα ροής
--------------

Στην παραπάνω εικόνα παρουσιάζεται το διάγραμμα ροής του βρόχου While.
Συγκεκριμένα γίνεται έλεγχος της συνθήκης Α. Αν αυτή είναι αληθής τότε εκτελούνται οι εντολές Β και γίνεται ξανά έλεγχος της συνθήκης Α. Οι εντολές Β θα εκτελούνται μέχρις ότου η συνθήκη Α να γίνει ψευδής. Μόλις η συνθήκη γίνει ψευδής το πρόγραμμα θα τερματίσει.

Πλεονεκτήματα
-------------

Το κύριο πλεονέκτημα του βρόχου While είναι η δυνατότητα επαναληπτικής εκτέλεσης ομάδας εντολών ή μιας και μόνο εντολής. Δηλαδή δεν είμαστε υποχρεωμένοι να γράφουμε τις ίδιες εντολές ξανά και ξανά προκειμένου να εκτελέσουμε μια ομάδα εντολών για τις διάφορες τιμές μιας μεταβλητής. Αυτό μας εξοικονομεί χρόνο στην συγγραφή του προγράμματος και ταυτόχρονα το πρόγραμμά μας είναι πιο μικρό και ως συνέπεια πιο γρήγορο κατά την εκτέλεση.

Επίσης με τον βρόχο While μπορούμε να δημιουργήσουμε και ένα είδος καθυστέρησης στην εφαρμογή μας αν αυτό κριθεί απαραίτητο(συγχρονισμός εργασιών κ.α.).

### Παράδειγμα σε C

```
int x = 10;
while (x > 0)
{
 printf ("Ready in %d\n", x);
 x--;
}

```

Στην παραπάνω εφαρμογή δημιουργούμε μια μικρή καθυστέρηση πριν το πρόγραμμα συνεχίσει την κανονική του ροή.

Μειονεκτήματα
-------------

Το μειονέκτημα το βρόχου While είναι ότι σε περίπτωση που ο προγραμματιστής δεν προβλέψει σωστά την ροή του προγράμματός του τότε μπορεί να δημιουργηθεί ατέρμων βρόχος. Δηλαδή η περίπτωση το πρόγραμμα να εισέλθει στον βρόχο και ποτέ να μην δημιουργηθούν οι κατάλληλες συνθήκες ώστε να εξέλθει από αυτόν.

### Παράδειγμα σε C

```
int x = 1;
while (x > 0) 
{
 printf ("x = %d\n", x);
 x++;
}

```

Στην περίπτωση αυτή το πρόγραμμα θα εκτυπώνει επ' αόριστον την τιμή της μεταβλητής x.

Πηγές
-----

* Η γλώσσα C σε βάθος, εκδόσεις ΚΛΕΙΔΑΡΙΘΜΟΣ, ISBN 960-209-966-6.
Ο **Άρθουρ Γουίλιαμ α Μπέκετ** (αγγλικά: Arthur William à Beckett‎, 25 Οκτωβρίου 1844 - 14 Ιανουαρίου 1909) ήταν Άγγλος δημοσιογράφος και διανοούμενος.

Βιογραφία
---------

Ήταν νεότερος γιος του Γκίλμπερτ Άμποτ α Μπέκετ και της Μέρι Ανν α Μπέκετ, αδελφός του Γκίλμπερτ Άρθουρ α Μπέκετ και φοίτησε στη Σχολή του Φέλστεντ. Ανάμεσα σε άλλες δημοσιογραφικές υποχρεώσεις, ο Μπέκετ ανήκε στο προσωπικό του περιοδικού *Punch* από το 1874 έως το 1902, επιμελήθηκε τους *Sunday Times* το διάστημα 1891-1895 και το *Naval and Military Magazine* το 1896.

Έγραψε για τον πατέρα του και τις δικές του αναμνήσεις στο βιβλίο *The à Becketts of Punch* (1903). Παιδικός φίλος (και μακρινός συγγενής) του Γ. Σ. Γκίλμπερτ, ο Μπέκετ διαπληκτίστηκε για λίγο με τον Γκίλμπερτ το 1869, αλλά οι δυο τους αποκατέστησαν τη φιλία τους και ο Γκίλμπερτ συνεργάστηκε μάλιστα αργότερα σε έργα με τον αδελφό του Μπέκετ.

Ήταν παντρεμένος με τη Σουζάν Φράνσις Γουίνσλοου, κόρη του γνωστού ψυχιάτρου Φορμπς Μπένιγκνους Γουίνσλοου.

Παραπομπές
----------

1. 1 2  (Αγγλικά) *SNAC*. w6hv0jkb. Ανακτήθηκε στις 9  Οκτωβρίου 2017.
2. ↑  «Library of the World's Best Literature». *Library of the World's Best Literature*. 1897.
3. ↑  Darryl Roger Lundy: (Αγγλικά) *The Peerage*.
4. ↑  Cooper 1884.
5. ↑  Beckett, Arthur William (1903). *The à Becketts of Punch*.
6. ↑  Crowther, Andrew (2011). *Gilbert of Gilbert & Sullivan*. The History Press. ISBN 9780752463858.

Βιβλιογραφία
------------

* «Beckett, Arthur William, à». *Encyclopedia Americana*. 1920.
* Cooper, Thompson, επιμ. (1884). «À Beckett, Arthur William». *Men of the Time* (11η έκδοση). London: George Routledge & Sons, σσ. 3–4.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 21037301
* LCCN: n82155066
* ISNI: 0000 0000 8340 0296
* GND: 1055734147
* NLA: 35000019
* CiNii: DA13355982

 |

 |
H **Νατάλια Τσακόν Αμαρίγιας** (*Natalia Chacón Amarillas*, 1 Δεκεμβρίου 1879 - 2 Ιουνίου 1927) ήταν η πρώτη σύζυγος του Προέδρου του Μεξικού Πλούταρκο Ελίας Κάγιες.

Βιογραφία
---------

Γεννήθηκε την 1η Δεκεμβρίου 1879 στο Μαζατλάν, και ήταν κόρη του Αντρές Τσακόν και της Μπουεναβεντούρα Αμαρίγιας. 

Η Νατάλια γνώρισε τον δάσκαλο και στρατηγό Πλούταρκο Ελίας Κάγιες στο λιμάνι του Γκουάγμας και παντρεύτηκαν με πολιτικό γάμο στις 24 Αυγούστου 1899. Η Νατάλια και ο Πλούταρκο δεν έκαναν θρησκευτικό γάμο, λόγω ότι ο Πλούταρκο ήταν αντικληρικός. Παρά το γεγονός ότι η Νατάλια ήταν ασθματική, το οποίο της προκάλεσε έντονο βήχα, απέκτησε 12 παιδιά, από τα οποία μόνο τα εννέα επέζησαν.

Το 1913, ενώ ο σύζυγός της πολεμούσε τις δυνάμεις του Βικτοριάνο Ουέρτα, εκείνη και τα παιδιά της κατέφυγαν στην Αριζόνα. Στη συνέχεια, πήγαν να στη Νογκάλες, όπου παρέμειναν μέχρι το 1920. Ο Πλούταρκο επισκεπτόταν σπάνια την οικογένεια του, με κυριότερο εμπόδιο τα στρατιωτικά και πολιτικά του καθήκοντα. Η Νατάλια σε κάθε της αλληλογραφία κατηγορούσε τον Πλούταρκο ότι εξαιτίας του, έμειναν οκτώ χρόνια χωριστά. 

Μετά την Άγουα Πριέτα της Σονόρα, η Ναταλία πήγε με τον σύζυγό της στην πρωτεύουσα και λίγο αργότερα, ο Πλούταρκο ανέλαβε την προεδρία της δημοκρατίας. Την εποχή που η Νατάλια ήταν η Πρώτη Κυρία αφιερώθηκε στο να κάνει έργα κοινωνικής πρόνοιας. Η Νατάλια έκανε κάτι που δεν είχε κάνει ποτέ μια πρώτη κυρία, οργάνωνε δεξιώσεις και εγκαινίασε τη πρώτη τραπεζαρία για φτωχά παιδιά στο Μεξικό που λειτούργησε χάρη με δική της πρωτοβουλία. 

Λόγω της κακής υγείας της, είχε πάντα λίγο χρόνο για τα καθήκοντα της, επειδή ήταν πάντα πολύ άρρωστη και από διάφορους παράγοντες (πυρετό, πόνους και αϋπνία). Το γεγονός ότι είχε τόσα πολλά παιδιά ήταν ο κύριος λόγος που την έκανε εύθραυστη. Σταμάτησε να παρευρίσκεται στις τελετές Κραυγής της Ανεξαρτησίας, καθώς και σε άλλες επίσημες εκδηλώσεις στις οποίες παρευρισκόταν συνήθως η σύζυγος του προέδρου. 

Το Μάιο του 1927 η Νατάλια υπέστη πνευμονική εμβολή. Μεταφέρθηκε στο Λος Άντζελες και εισήχθη στο Λουθηρανικό νοσοκομείο. Εκεί, υποβλήθηκε σε χειρουργική επέμβαση στις 23 Μαΐου 1927 αλλά, λόγω επιπλοκών στη χοληδόχο κύστη, μετά από έντεκα ημέρες, πέθανε στις 2 Ιουνίου 1927 σε ηλικία 47 ετών. Είναι θαμμένη Πάνθεον Ντολόρες στην Πόλη του Μεξικού.

| Επίτιμοι τίτλοι
 |
| --- |
| ΠροκάτοχοςΜαρία Κλάουδια Τάπια ντε Ομπρεγόν | **Πρώτη Κυρία του Μεξικού**1924-1927 | ΔιάδοχοςΚάρμεν Γκαρσία Γκονσάλες ντε Πορτές Χιλ |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νατάλια Τσακόν** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 146178795
* GND: 142118133

 |

 |
Για άλλες χρήσεις, δείτε: Άρης.

Ο **Αθλητικός Σύλλογος Άρης Ποντοκώμης** ήταν αθλητικό σωματείο με έδρα την Ποντοκώμη της Κοζάνης. 

Ο Άρης Ποντοκώμης ιδρύθηκε το 1950. Συμμετείχε σε 9 διοργανώσεις του Περιφερειακού Πρωταθλήματος (συλλέγοντας 462 βαθμούς, με συνολικά τέρματα 521-399). Πιο συγκεκριμένα, στο πρωτάθλημα της Δ΄ Εθνικής αγωνίστηκε τις χρονιές 1982-83, 1989-90, 1990-91, 1991-92, 1992-93, 1993-94, 1994-95, 1995-96, με τελευταία παρουσία την περίοδο 1998-99.

Είχε κατακτήσει 3 φορές (1981-82, 1988-89 και 1997-98) το πρωτάθλημα Ε.Π.Σ. Κοζάνης. Επίσης είχε κατακτήσει 5 φορές συνολικά το κύπελλο Ε.Π.Σ. Κοζάνης, αποτελώντας για μεγάλο διάστημα τον πολυνίκη του θεσμού.

Το 2000 συγχωνεύτηκε με τον Οδυσσέα Μαυροδενδρίου (την πρώτη ομάδα του Ιεροκλή Στολτίδη), σωματείο από το γειτονικό χωριό Μαυροδένδρι και δημιούργησαν την «Α.Ε. Δημητρίου Υψηλάντη» η οποία μετά από ορισμένα χρόνια πορείας στη Δ' Εθνική διαλύθηκε το 2008.

Η Ποντοκώμη πλέον εκπροσωπείται στα τοπικά ποδοσφαιρικά πρωταθλήματα από τον «Αθλητικό Σύλλογο Ποντοκώμης» που ιδρύθηκε το 2010.

Παραπομπές
----------

1. ↑  καταγραφή Αθλητικών σωματείων, ιστότοπος ΓΓΑ
2. ↑  Greece - List of Fourth Level Final Tables, Rec.Sport.Soccer Statistics Foundation
3. ↑  ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ/ΠΑΙΔΑΓΩΓΙΚΗ ΣΧΟΛΗ ΦΛΩΡΙΝΑΣ/ΤΜΗΜΑ ΝΗΠΙΑΓΩΓΩΝ, ΠΤΥΧΙΑΚΗ ΕΡΓΑΣΙΑ-Κεφάλαιο 2: Σύλλογοι Ποντοκώμης, Ανατολή Χατζηνικολάου, 2017

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ/ΠΑΙΔΑΓΩΓΙΚΗ ΣΧΟΛΗ ΦΛΩΡΙΝΑΣ/ΤΜΗΜΑ ΝΗΠΙΑΓΩΓΩΝ, ΠΤΥΧΙΑΚΗ ΕΡΓΑΣΙΑ-Κεφάλαιο 2: Σύλλογοι Ποντοκώμης, Ανατολή Χατζηνικολάου, 2017
* Ελληνικό Ερασιτεχνικό Ποδόσφαιρο
Ο **Άρης Χριστοφέλλης** είναι Έλληνας κοντρα-τενόρος.

Βιογραφία
---------

Γεννήθηκε στην Αθήνα στις 5 Φεβρουαρίου 1960. Σπούδασε πιάνο και τραγούδι στο Ωδείο Αθηνών και στη συνέχεια στην École Normale de Musique, στο Παρίσι.

Έκανε το ντεμπούτο του στον "Μουσικό Μάϊο" του Μπορντώ το 1984. Το 1985 τραγούδησε Μότσαρτ στις Κάννες, στην εναρκτήρια συναυλία της MIDEM Classique, όπου έγινε δεκτός με ενθουσιασμό τόσο από το κοινό όσο και τους κριτικούς.

Το ρεπερτόριό του εκτείνεται από την Αναγέννηση στη σύγχρονη μουσική, αλλά επικεντρώνεται στην ιταλική όπερα του 18ου αιώνα. Η έκταση της φωνής του αποτελεί παγκόσμιο φαινόμενο, φτάνοντας τις ψηλότερες νότες μιας υψίφωνου. Κατατάσσεται συχνά στους "σοπρανίστες" κόντρα-τενόρους (ορολογία υπό αμφισβήτηση), ενώ έχει χαρακτηριστεί ακόμη και ως "ακροβάτης της φωνής". Η άρτια τεχνική του και η φωνητική του ευελιξία τον έχει καταστήσει ιδανικό ερμηνευτή ρόλων για καστράτους. Ως μουσικολόγος, έχει φέρει στο φως πολλά έργα αυτής της περιόδου και έχει ασχοληθεί ιδιαίτερα με τη διακόσμηση της φωνητικής μουσικής (*abbellimenti*) του 18ου και 19ου αιώνα.

Έχει ηχογραφήσει πλειάδα δίσκων και έχει συνεργαστεί με αρκετούς επιφανείς σύγχρονους συνθέτες, όπως Γιώργος Κουμεντάκης, Νίκος Κυπουργός, Λἐνα Πλάτωνος κ.α.

Επίσης, διδάσκει φωνητική στην Ελλάδα και το εξωτερικό.

Δισκογραφία
-----------

* "King of the Night" (1984)
* "L’ Age d' Or des Castrats" (1985)
* "Hommage a Farinelli" (1987)
* "Το αηδόνι του αυτοκράτορα" (1989)
* "Ο Ά. Χριστοφέλλης τραγουδά" (1989)
* "Olimpiade" (1991)
* "Daniele Profeta" (1992)
* "Superbo di me stesso" (1994)
* "Farinelli et son temps" (1994)
* "Music in Shakespeare's time" (1995)
* "Ottone in Villa" (1996)
* "Les Castrats du temps de Mozart" (1996)
* "Από χώρες μακρινές και ανθρώπους" (1996)
* "Τα μυστικά του κήπου" (2001)
* "Μουσική σε εικόνες" (2002)
* "Γιώργος Κουμεντάκης: 4 έργα για τον Άρη Χριστοφέλλη" (2002)
* "Τραγούδια στο κέντρο της λήθης" (2009)

Εξωτερικοί Σύνδεσμοι
--------------------

* 
*
Ο **Νικίας** (4ος αιώνας π.Χ.) ήταν φημισμένος Έλληνας ζωγράφος, γεννημένος στην πόλη των Αθηνών. Ο Πλούταρχος  τον αναφέρει ως έναν από τους διασημότερους ζωγράφους στην πόλη του, ενώ ο Πλίνιος ο Πρεσβύτερος  τοποθετεί το απόγειο της καριέρας του γύρω στην 112η Ολυμπιάδα (332-329 π.Χ.) Χαρακτηριστικό της τέχνης του ήταν η απόδοση του φωτός και της σκιάς με τέτοιο τρόπο ώστε οι μορφές να φαίνονται ανάγλυφες.

Ασχολήθηκε επίσης με τη δημιουργία εικόνων σε επιτύμβια μαρμάρινα μνημεία, ενώ ξεχώρισε για τη δεξιοτεχνία με την οποία χρωμάτιζε μαρμάρινους ανδριάντες. Πιστεύεται μάλιστα ότι ο Πραξιτέλης, από όλα τα έργα που φιλοτέχνησε εκτιμούσε περισσότερο εκείνα τα οποία είχε επιμεληθεί κατόπιν ο Νικίας. Ο τελευταίος θεωρείται επίσης ο εφευρέτης μιας μεθόδου εγκαυστικής (*γάνωσις*) που καθιστούσε τα χρώματα φωτεινότερα και μακροβιότερα.

Μια παράδοση θέλει το Νικία να αφιερώνεται τόσο πολύ στην τέχνη του, ώστε να καταφεύγει στους υπηρέτες του για να του θυμίσουν αν έφαγε ή πλύθηκε.

Σημειώσεις
----------

1. ↑  (Αγγλικά) *Union List of Artist Names*. 30  Νοεμβρίου 2010. 500060025. Ανακτήθηκε στις 14  Μαΐου 2019.
2. ↑  (Γερμανικά, Αγγλικά, λατινική γλώσσα) *Sandrart.net*. 5132. Ανακτήθηκε στις 2  Ιανουαρίου 2021.
3. ↑  Πλούταρχος, *«Ηθικά»*, 346 A, 1093 E
4. ↑  Πλίνιος ο Πρεσβύτερος, *«Φυσική Ιστορία»*, XXXV, 130 sq.
5. 1 2 3  *«Βιογραφικό Λεξικό»*, Εκδόσεις Παγουλάτου

κρατήρας, τέλος 5ου αι. Μητροπολιτικό Μουσείο Τέχνης (Νέα Υόρκη)κρατήρας, τέλος 5ου αι. Μητροπολιτικό Μουσείο Τέχνης (Νέα Υόρκη)κρατήρας, 420-400 π.Χ. σκηνή προετοιμασίας κρέατος μετά από θυσία ζώου, Εθνικό αρχαιολογικό μουσείο της Ισπανίαςκρατήρας, τέλος 5ου αι. ανθέμιο στην μια πλευρά του, Μητροπολιτικό Μουσείο Τέχνης (Νέα Υόρκη)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96085233
* GND: 142686379
* ULAN: 500060025

 |

 |
Η **Νατάλια Γκέρμαν** (αγγλικά: Natalia Snegur-Gherman, γενν. στις 20 Μαρτίου 1969) είναι Μολδαβή πολιτικός, ήταν αντιπρόεδρος της κυβέρνησης και υπουργός Εξωτερικών από τον Μάιο 2013-έως και τον Απρίλιο 2015, αλλά και πρωθυπουργός από τις 22 Ιουνίου 2015 έως τις 30 Ιουλίου 2015. Είναι η δεύτερη γυναίκα πρωθυπουργός στη Μολδαβία.

Διπλωματική σταδιοδρομία
------------------------

Είναι κόρη του πρώην προέδρου της χώρας, Μίρτσεα Σνέγκουρ. Έκανε σπουδές στο Κρατικό Πανεπιστήμιο της Μολδαβίας και στο Κινγκς Κόλετζ του Λονδίνου, όπου απέκτησε μεταπτυχιακό τίτλο στις Πολεμικές Μελέτες (MA War Studies, 1999). Υπηρέτησε ως πρεσβευτής στην Αυστρία, ως μόνιμος αντιπρόσωπος στον ΟΑΣΕ και σε άλλους διεθνείς οργανισμούς στη Βιέννη (2002–2006) και ως πρεσβευτής στη Σουηδία, τη Νορβηγία και τη Φινλανδία, με έδρα τη Στοκχόλμη (2006–2009). 

Στις 29 Ιουνίου 2009 διορίστηκε αναπληρώτρια υπουργός Εξωτερικών και Ένταξης στην Ευρώπη, έπειτα από πρόταση του υπουργού Αντρέι Στράταν. Το Νοέμβριο του 2009, η Γκέρμαν διορίστηκε επικεφαλής των διαπραγματεύσεων για μια νέα συμφωνία συνεργασίας με την ΕΕ, εκπροσωπώντας τη Μολδαβία.

Προσωρινή πρωθυπουργός
----------------------

Στις 12 Ιουνίου 2015 ο Κίριλ Γκαμπουρίσι παραιτήθηκε από την πρωθυπουργία έπειτα από την έναρξη εισαγγελικής έρευνας αναφορικά με τη γνησιότητα των πτυχίων του. Η Γκέρμαν ανέλαβε την πρωθυπουργία της χώρας από τις 22 Ιουνίου 2015 έως και τις 30 Ιουλίου 2015.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Νοεμβρίου 2012. Ανακτήθηκε στις 25 Ιουνίου 2015.
2. ↑  «Moldova: N. Gherman appointed Deputy Minister of Foreign Affairs». Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 25 Ιουνίου 2015.
3. ↑  Natalia German chief negotiator with EU[*νεκρός σύνδεσμος*]
4. ↑  «Premierul Republicii Moldova, Chiril Gaburici, a demisionat!». *Știrile TVR* (στα Ρουμανικά). 12 Ιουνίου 2015. Αρχειοθετήθηκε από το πρωτότυπο στις 1 Οκτωβρίου 2018. Ανακτήθηκε στις 25 Ιουνίου 2015.

Εξωτερικοί σύνδεσμοι
--------------------

* Deputy Ministers Mrs. Natalia Gherman Αρχειοθετήθηκε 2015-08-26 στο Wayback Machine.
* Natalia Snegur-Gherman la Guvernul Marii Britanii

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 292093884
* ISNI: 0000 0003 9706 0992

 |

 |
Προτομή του Σεράπη. Ρωμαϊκό αντίγραφο του πρωτότυπου γλυπτού από τον Βρύαξι.
Ο **Βρύαξις** (περ. 350 π.Χ.), ή **Βρύασσις**,  ήταν Έλληνας γλύπτης. Δημιούργησε τα γλυπτά της βόρειας πλευράς του μαυσωλείου του Μαυσώλου στην Αλικαρνασσό, που ανατέθηκε από τη βασίλισσα Αρτεμισία Β´ της Καρίας στη μνήμη του αδελφού και ταυτόχρονα συζύγου της, Μαυσώλου. Οι άλλοι τρεις μεγάλοι γλύπτες της εποχής τους, ο Λεωχάρης, ο Σκόπας και ο Τιμόθεος, ήταν υπεύθυνοι για μια πλευρά του τάφου ο καθένας. Ο τάφος ολοκληρώθηκε τρία χρόνια μετά το θάνατο του Μαυσώλου και ένα χρόνο μετά το θάνατο της Αρτεμισίας. Μερικοί συγγραφείς ισχυρίζονται ότι ο Βρύαξις φιλοτέχνησε ένα διάσημο κολοσσιαίο άγαλμα του Σέραπη στο ναό της Αλεξάνδρειας, ωστόσο, σύμφωνα με τον Μιχαέλις, ο Αθηνόδωρος ο Σάνδωνος επισήμανε ρητά ότι ο Βρύαξις που συνδέεται με το άγαλμα στην Αλεξάνδρεια, πρόκειται απλώς για έναν συνονόματο τους διάσημου Βρύαξι. Τα έργα του Βρύαξι περιλαμβάνουν ένα χάλκινο άγαλμα του Σελεύκου, βασιλιά της Συρίας, 5 τεράστια αγάλματα στη Ρόδο, και ένα άγαλμα του Απόλλωνα στη Δάφνη κοντά στην Αντιόχεια.

Παραπομπές
----------

1. ↑  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901.
2. ↑  Fergusson, John (1862). *The Mausoleum of Halicarnassus*. London: John Murray.
3. ↑  *Journal of Hellenistic Studies*. vol. VI. 1885. σελίδες 289–292.
4. ↑  Smith, Sir William (1849). *Dictionary of Greek and Roman Biography and Mythology*. Boston: Charles C. Little, and James Brown. σελ. 513.
5. ↑  Gardner, Ernest Arthur (1897). *A Handbook of Greek Sculptures*. vol. 2. London: Macmillan and Co. σελ. 374.

Εξωτερικοί σύνδεσμοι
--------------------

* Πολυμέσα σχετικά με το θέμα  Bryaxis στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96594354
* **Europeana**: agent/base/157109
* GND: 1140025899
* ULAN: 500123660

 |

 |